# Estadi dels Treballadors

L'estadi dels Treballadors (en xinès tradicional: 工人体育场, xinès simplificat: 工人體育場, pinyin: Gōngrén Tǐyùcháng), o Estadi Gongti, és un estadi multiusos de Pequín, Xina. L'estadi es fa servir principalment per a partits de futbol, on juga de local el Beijing Guoan. Va ser una de les seus del tornejos de futbol dels Jocs Olímpics de 2008.
Té una capacitat de 70.000 espectadors, va ser inaugurat el 1959 i renovat el 2004 pels Jocs Olímpics de Pequín que se celebrarien quatre anys més tard. Va ser l'estadi principal dels Jocs Asiàtics de 1990. Està situat en el districte de Chaoyang, a l'est de la capital xinesa, a prop de l'Arena dels Treballadors i a uns 7,5 km al sud-est del Parc Olímpic.

## Història

Després de la seva construcció en 1959 es va establir com el "Estadi Nacional", i va ser un dels principals edificis de Pequín. La reputació de l'estadi es va estendre al llarg i ample, ja que va ser seu d'una sèrie de competicions internacionals, així com l'obertura i clausura de diversos esdeveniments esportius importants. En l'últim mig segle, l'estadi dels Treballadors ha estat testimoni de primera mà del creixement de l'esport a la Xina.
En 1990, l'estadi dels Treballadors va ser seu principal dels Jocs Asiàtics de 1990, també seu de la cerimònies d'obertura i de clausura. El pedestal, en el qual es va posar la torxa dos anys abans, serveix per commemorar l'esdeveniment. Amb les renovacions, la tribuna principal va ser derrocada i reemplaçada per una gegantesca pantalla de 120 metres quadrats de pantalla, que pot girar uns 180 graus complets.

### Renovació pels Jocs Olímpics

L'estadi dels Treballadors té una superfície de 350.000 metres quadrats. Tota la forma ovalada de l'estadi s'estén 282 metres de nord a sud i 208 metres d'est a oest, i incorpora 24 conjunts que conformen les diferents tribunes. Des del 18 d'abril de 2006, l'estadi dels Treballadors ha estat objecte de projectes integrals de transformació amb la finalitat de tenir-ho llest pels Jocs Olímpics en 2008. En l'actualitat, l'estadi té capacitat ampliada a 62.000 espectadors i compleix amb les normes tècniques per a la celebració de competicions internacionals de futbol.«Workers' Stadium prepared to meet Olympic demands» (en anglès). The Beijing Organizing Committee for the Games of the XXIX Olympiad, 28-02-2008. Arxivat de l'original el 2012-08-28. [Consulta: 30 juliol 2012].
Amb la finalitat d'esmenar problemes anteriors com la inadequada lluminositat, es va substituir els quatre sistemes d'il·luminació tradicionals amb sis sistemes de llum anti-enlluernament, i també ajustar els angles de lluentor per eliminar ombres i satisfer les necessitats tècniques de l'estadi pels Jocs Olímpics. Les finestres d'estadi dels Treballadors han estat reemplaçats per dispositius d'estalvi d'energia. Els sistemes d'aigua, drenatge, ruixadors automàtics i sistemes de detecció d'incendis han estat actualitzats.
Es va tancar el 2020 per obres i va reobrir les seves portes l'abril de 2023.

## Imatges

* Exterior de l'estadi
* Estadi durant els Jocs.
* L'estadi després d'un partit el 2007.

## Referències

* ↑ «新工体官网». Arxivat de l'original el 2023-04-29. [Consulta: 19 maig 2023].
* ↑ «2023年中超联赛赛程公布：4月15日开幕11月4日收官», 11-04-2023.